બાળપણ એટલે ઈશ્વરે રચેલી અછાંદસ કવિતા અને વિધાતાએ આલેખી આપેલી બાળકથા. જેને કુંભારનાં ચાંકડે મઠારવામાં આવી. બાળપણ એ બગીચાનાં ફૂલોની દેખરેખ કરવાનો માળી એટલે માતા-પિતાને મળેલો સેવાકીય પ્રસંગ છે. એ જેટલું નાનકા માટે મહત્વપૂર્ણ છે એટલું જ મોટેરાં માટે મૂલ્યવાન છે. મારું બાળપણ સરળ-સ્પષ્ટ અને સીધી લીટીમાં પસાર થયું છે. એકાદ-બે ઘટનાને બાદ કરતાં તેમાં કોઈ ઊતાર-ચઢાવ નથી. હું મારાં બાળપણથી સંતોષિતતા અનુભવું છું. બાળપણ એટલે વાળ અને દાંત ખરવા-ઊગવા અને પડી-આખડી કૂણા મટી કઠણ બની ઊછરવાની ઘટના. બાળપણ બાળક માટે કિશોર બનવા તરફનું પ્રયાણ અને પડાવ છે. એવું કહેવાય કે, બારે બુદ્ધિ. મારાંમાં